 ****

 

**ΔΑΝΙΗΛΙΔΕΙΟΣ ΠΑΙΔΙΚΗ ΒΙΒΛΙΟΘΗΚΗ**



Ο δημιουργικός κόσμος

των βιβλιοθηκών τον

Δεκέμβριο!

**Οι προεγγραφές μπορούν να γίνουν είτε με τη φυσική
παρουσία του κηδεμόνα στη βιβλιοθήκη,
είτε συμπληρώνοντας την παρακάτω ηλεκτρονική φόρμα:**

**[Προεγγραφή εδώ](https://docs.google.com/forms/d/1na_JO22sgOF2IV8FG4ngJfQum1kB6V35GhbSsPjK-uc/edit)** [](https://docs.google.com/forms/d/1na_JO22sgOF2IV8FG4ngJfQum1kB6V35GhbSsPjK-uc/edit)

**Για τα εργαστήρια που έχουν μεγάλη ζήτηση θα γίνει
κλήρωση την :**

**Παρασκευή 1 Δεκεμβρίου και ώρα 10:00 π.μ.,**

**παρουσία των ενδιαφερομένων (η παρουσία δεν είναι υποχρεωτική). Η δυνατότητα εγγραφής στα εργαστήρια λήγει την Παρασκευή 1 Δεκεμβρίου, ώρα 8:30 το πρωί.**

**Η ενημέρωση των αποτελεσμάτων της κλήρωσης θα γίνει ηλεκτρονικά μόνο για τους επιτυχόντες.**

 **ΠΡΟΣΟΧΗ: Θα αναμένεται ηλεκτρονική απάντηση επιβεβαίωσης συμμετοχής από τους γονείς/κηδεμόνες στο email :**
**danihlideiosl@gmail.com** **(Να γίνεται έλεγχος και της ανεπιθύμητης αλληλογραφίας).**

**Δευτέρα 4 Δεκεμβρίου 6.00– 7.00 το απόγευμα**

**Αφήγηση Χριστουγεννιάτικης ιστορίας … στα Αγγλικά!**

**"A Pillowcase Is Just Too Big!"**

# Γνωρίζουμε την ιστορία και τους ήρωες του βιβλίου της Andrea Kaczmarek : "A Pillowcase Is Just Too Big!". Οι μικροί μας φίλοι θα κληθούν να κατανοήσουν αλλά και να προβληματιστούν με τις περιπέτειες των ηρώων μας. Πόσα δώρα χρειαζόμαστε πραγματικά; Τα χρειαζόμαστε; Τι είναι ένα δώρο και ποιος μας το δίνει;

# Στη συνέχεια δημιουργούμε χριστουγεννιάτικες κάλτσες με δώρα χρησιμοποιώντας τη τεχνική του κολάζ.

**Για παιδιά από 5 έως 7 ετών.** Δια ζώσης.

**Με την Νίκη Σαχπατζίδου και την Αναστασία Βιτανοπούλου**

**Τετάρτη 6 Δεκεμβρίου 5.30– 6.30 το απόγευμα**

**« Τα Χριστούγεννα είναι παντού! »**

# Είμαστε έτοιμοι να ταξιδέψουμε σε μια μαγευτική πόλη για να γιορτάσουμε φέτος τα Χριστούγεννα. Τι θα γίνει, όμως, όταν το τρένο μας πάθει μια σοβαρή βλάβη και μας αφήσει στη μέση της διαδρομής; Είναι αυτό ικανό να ανατρέψει τα σχέδια μας ή μήπως είναι μια καλή ευκαιρία για λίγη περιπέτεια; Το μόνο σίγουρο είναι πως… τα Χριστούγεννα είναι παντού! Με τη βοήθεια θεατρικών τεχνικών τα παιδιά θα μπουν μέσα στις ιστορίες, θα αναλάβουν ρόλους και θα ανακαλύψουν λύσεις.

**Για παιδιά από 5 έως 7 ετών.** Δια ζώσης.

**Για 2 συναντήσεις 6 /12 & 13/12**

**Με την θεατρολόγο-θεατροπαιδαγωγό Μαρία Καστανάρα από την Εταιρεία Θεάτρου «Μικρός Βορράς».**

**Παρασκευή 8 Δεκεμβρίου 11.00– 12.00 το πρωί**

**« Χριστουγεννιάτικες ιστορίες για μικρά παιδιά »**

# Χαρούμενα πρωινά στη βιβλιοθήκη συντροφιά με επιλεγμένα χριστουγεννιάτικα βιβλία και δημιουργικές κατασκευές.

\*στην 1η συνάντηση θα στολίσουμε το δέντρο της βιβλιοθήκης!

**Για παιδιά από 2,5 έως 3,5 ετών.** (Απαραίτητη η συμμετοχή συνοδού)

**Για 2 συναντήσεις 8/12 & 15/12**

**Με την Καρυδοπούλου Αντωνία**

**Δευτέρα 11 Δεκεμβρίου 6.00– 7.00 το απόγευμα**

**Αφήγηση Χριστουγεννιάτικης ιστορίας … στα Αγγλικά!**

**"The Polar express"**

Eπιβιβαζόμαστε μαζί στο τρένο της φαντασίας και επισκεπτόμαστε την μαγική χώρα των Χριστουγέννων μέσα από την ανάγνωση της διαχρονικής χριστουγεννιάτικης ιστορίας “The Polar Express” του Chris Van Allsburg. Μέσω της αγγλικής αφήγησης θα παρακολουθήσουμε την μυστηριώδη διαδρομή για τον Βόρειο Πόλο και θα μάθουμε μαζί την αξία μιας Χριστουγεννιάτικης ευχής! Τα παιδιά που θα συμμετέχουν στο εργαστήριο θα έχουν την ευκαιρία να συνεργαστούν σε δημιουργικές και διαδραστικές δραστηριότητες που βασίζονται σε μια από τις πιο κλασικές ιστορίες που μας μεταφέρουν την μαγεία των Χριστουγέννων!

**Για παιδιά από 7 έως 9 ετών.** Δια ζώσης.

**Με την Νίκη Σαχπατζίδου και την Αναστασία Βιτανοπούλου**

**Τετάρτη 20 Δεκεμβρίου 6.00– 7.00 το απόγευμα**

**«Η καινούργια στολή του Αϊ-Βασίλη και η ΜΕΓΑΛΗ ΕΠΙΣΤΡΟΦΗ στη βιβλιοθήκη!»**

Με αφορμή το εικονογραφημένο βιβλίο **Η καινούρια στολή του
Αϊ Βασίλη** του Μανώλη Νικόλτσιου (Εκδ. Καστανιώτης) ο συγγραφέας του βιβλίου και η ηθοποιός Κατερίνα Ρουσιάκη, διαβάζουνε το βιβλίο και στήνουν ένα μάθημα υποκριτικής μέσα από διαδραστικό θεατρικό παιχνίδι ανάμεσα στα βιβλία και με τα βιβλία!

Τελικά ο Αϊ Βασίλης αλλάζει στολή; Κι όλοι εμείς παίζουμε ή παίζουμε θέατρο;

**Για παιδιά από Α΄ έως Γ΄ δημοτικού** Δια ζώσης.

**Με τον Μανώλη Νικόλτσιο και την Κατερίνα Ρουσιάκη.**

**ΔΑΝΙΗΛΙΔΕΙΟΣ ΠΑΙΔΙΚΗ ΒΙΒΛΙΟΘΗΚΗ**

**Καρολίδου 14**

**Τηλ.2310 456658**

**e-mail:** [**danihlideiosl@gmail.com**](danihlideiosl%40gmail.com)

**Για περισσότερες πληροφορίες σχετικά με τα προγράμματα που θα
πραγματοποιηθούν και στις υπόλοιπες Βιβλιοθήκες του Δήμου Καλαμαριάς, μπορείτε να ανατρέξετε στη σελίδα:**[**https://lib.kalamaria.gr/**](https://lib.kalamaria.gr/)